Die Protea-snelbouler Dale Steyn het met sy terugkeer tot die krieketveld ná ’n geringe liesbesering 3/25 in ’n Engelse graafskapwedstryd laat kantel.
Danksy Steyn se bydrae het Hampshire die tuisspan, Worcestershire, tot ’n skamele 120 lopies in sy eerste beurt beperk. Hampshire het vroeër 190 aangeteken.
Keshav Maharaj, Suid-Afrika se eerstekeuse-toetsdraaier, was ook op sy stukke en het op ’n droë blad in Taunton 4/65 vir Lancashire teen Somerset laat kantel.